На основу члана 15. став 1. тачка 8. Закона о ванредним ситуацијама („Службени гласник РС“, број 111/209, 92/2011 и 93/2012) и члана 9. Одлуке о организацији и функционисању система заштите и спасавања и цивилне заштите на територији општине Владичин Хан,(„ Службени гласник Града Врања“ број13/18) , члана 41. став 1. тачка 7. и члана 138. Статута Општине Владичин Хан („Службени гласник Пчињског округа“, број 21/08 и 8/09 и „Службени гласник Града Врања“, број 11/13, 5/17 и 14/17) и члана 128. Пословника Скупштине општине Владичин Хан („Службени гласник Града Врања“, број 12/14 – пречишћен текст, 22/15, 43/16, 17/17 и 11/18), Скупштина општине Владичин Хан, на седници одржаној дана 17.05.2018. године, донело је

**О Д Л У К У**

**О ОДРЕЂИВАЊУ ОСПОСОБЉЕНИХ ПРАВНИХ ЛИЦА ОД ЗНАЧАЈА ЗА ЗАШТИТУ И СПАСАВАЊЕ НА ТЕРИТОРИЈИ ОПШТИНЕ ВЛАДИЧИН ХАН**

**Члан 1.**

Овом одлуком одређују се привредна друштва и друга правна лица оспособљена за спровођење мера и задатака заштите и спасавања на територији општине Владичин Хан у даљем тексту : оспособљена правна лица.

**Члан 2.**

Оспособљена правна лица у смислу члана 1. Ове Одлуке су:

|  |  |  |  |  |
| --- | --- | --- | --- | --- |
| Ред.број | Пун назив правног лица | Седиште и адреса  | делатност | Задатак – мера цивилне заштите |
|  | ЈП за водоснабдевање и канализацију „Водовод“ Владичин Хан | Владике Пајсија 17Владичин Хан | Снабдевање водом | Заштита од штетног дејства атмосферских вода и обезбеђење грађана здравом пијаћом водом.Заштита од рушења и спасавање из рушевина, склањање и урбанистичке мере заштите. |
| 2. | ЈП за КомуналноуређењеВладичин Хан | Владике Пајсија 17Владичин Хан | Комунално уређење  | Заштита од штетног дејства воде у општинском делу насеља иа асинација терена.Заштите од рушења и спасавање из рушевина, склањање и урбанистичке мере заштите. |
| 3. | Дом здравља Владичин Хан | Николе Тесле 29Владичин Хан | Здравствена заштита становништва | Права медицинска помоћ и здравствено збрињавање повређених |
| 4. | Црвени крстВладичин Хан | Боре Станковића 3Владичин Хан | Остала непоменута соц. Заштита без смештаја у оквиру сектора о, здравствена и социјална заштита | Збрињавање угроженог становништва и пружање помоћи |
| 5. | Центар за социјални рад Владичин Хан | Градимира Михајловића 1АВладичин Хан | Остали социјални рад у установама без смештаја | Збрињавање угроженог становништва |

**Члан 3.**

Активирање оспособљених правних лица од значаја за заштиту и спасавање наређује Председник општине на предлог општинског Штаба за ванредне ситуације.

**Члан 4.**

За спровођење припрема и ангажовање у извршавању мера и задатака цивилне заштите Општинско веће Уговором обезбеђује накнаду стварних трошкова.

**Члан 5.**

Оспособљена правна лица дужна су да плански у складу са својом делатношћу прилагоде своје капацитете и организују се за извршавање мера и задатака цивилне заштите.

**Члан 6.**

Ова Одлука ступа на снагу осмог дана од дана објављивања у „Службеном гласнику Града Врања“.

**СКУПШТИНА ОПШТИНЕ**

**ОПШТИНЕ ВЛАДИЧИН ХАН**

**БРОЈ: 06-73/6/18-I**

 **ПРЕДСЕДНИЦА,**

 **Данијела Поповић**